laion/Wikipedia-Exotic huggingface dataset:
Felixdorf

Felixdorf on vald (Marktgemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Gutenstein

Gutenstein on vald (Marktgemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tallinna Mahtra Põhikool

Tallinna Mahtra Põhikool on põhikool Tallinnas aadressil Mahtra 60. Kooli direktor on Edgar Roditšenko. Kuni 1. septembrini 1998 oli kooli nimi Tallinna 58. Keskkool, kuni 1. septembrini 2014 oli kooli nimi Tallinna Mahtra Gümnaasium. Tallinna Mahtra Põhikool. EHIS. Tallinna Mahtra Põhikooli veebisait
Dickey Betts

Forrest Richard Betts (tuntud kui Dickey Betts; 12. detsember 1943 West Palm Beach, Florida – 18. aprill 2024 Osprey, Florida) oli USA kitarrist, laulja ja laulukirjutaja. Ta oli eelkõige tuntud rokkansambli The Allman Brothers Band asutajaliikmena. Ta mängis ansamblis vaheaegadega aastatel 1969–2000. Ansamblis lõi ta kitarripartnerluse Duane Allmaniga. Betts kirjutas ansambli paljud tuntumad laulud, sealhulgas "Ramblin' Man" ja instrumentaalpala "Jessica". Pärast Duane Allmani surma 1971. aastal sai Betts The Allman Brothers Bandis endale suurema juhirolli ning alates 1973. aastal neljandast stuudioalbumist "Brothers and Sisters" oli Betts aeg-ajalt ansamblis ka laulja. 1995. aastal võeti Betts The Allman Brothers Bandi liikmena vastu Rock'n'rolli Kuulsuste Halli. Alates 1970. aastatest tegutses Betty samuti sooloartistina. Tema esimene sooloalbum "Highway Call" ilmus 1974. aastal. 2003. aastal valis ajakiri Rolling Stone Bettsi kõigi aegade saja parima kitarristi seas 58. kohale. Dickey Betts. Rolling Stone. 22.9.2003 McArdle, Terence (18. aprill 2024). "Dickey Betts, hit-crafting mainstay of Allman Brothers Band, dies at 80". The Washington Post. "Suri ansambli Allman Brothers kitarrist". kultuur.postimees.ee. 18.4.2024.
Sulev Torri

Sulev Torri (1932 – 8. november 1993) oli eesti matemaatikaõpetaja ja -metoodik. Ta töötas Tallinna 1. Kutsekeskkoolis. Ta on maetud Martna kalmistule. 1977 Eesti NSV teeneline õpetaja 1991 professor Gerhard Rägo nimeline mälestusmedal
Luossajoki

Luossajoki on jõgi Rootsis Lapimaa maakonnas Norrbotteni läänis Kiruna vallas. Jõgi saab alguse Kirunast läänes Luossajärvi kagutipus (geograafilised koordinaadid 67° 52′ N, 20° 12′ E), voolab läbi Kiruna edelaosa, ristub Malmbananiga, läbib Lombolo linnaosa ja pöörab seejärel itta. Luossajoki voolab Kiruna lähedal läbi Yli Lompolo ja Ala Lompolo järvest. Jõesse suubuvad Tuollujoki ja Pahtajoki. Luossajoki suubub Laxforseni juures Tornio jõkke. Jõe pikkus on 22 km. Jõel on rahvasuus ka nimi Skittabäcken 'sitaoja', sest kunagi jooksid sinna Kiruna kanalisatsiooniveed.
Eesti meistrivõistlused meeste jalgratturite maanteesõidus 1933–1991

Eesti meistrivõistlused meeste jalgratturite maanteesõidus aastatel 1933–1991. * – osa ajaloolisi tulemusi on puudu, andmete ilmumisel tabelid täiendatakse Eesti meistrivõistlused jalgratturite maanteesõidus Eesti meistrivõistlused temposõidus Eesti meistrivõistlused naiste jalgratturite maanteesõidus 1934–1991 Eesti meistrid meeste jalgratturite maanteesõidus Eesti meistrid naiste jalgratturite maanteesõidus Tulemused grupisõidus Le site du Cyclisme Tulemused eraldistardis Le site du Cyclisme Tulemused ProCyclingStats EMV medalivõitjad Eesti Jalgratturite Liit ENSV meistrivõistluste filmikroonika
Gregg Allman

Gregory LeNoir Allman (8. detsember 1947 Nashville, Tennessee – 27. mai 2017 Richmond Hill, Georgia) oli USA rokk- ja bluusimuusik. Ta oli eeskätt tuntud ansambli The Allman Brothers Band liikmena. Ta alustas oma muusikukarjääri koos oma vanema venna Duane'iga 1960. aastatel. 1969. aastal asutasid nad ansambli The Allman Brothers Band, mis ühendas roki, bluusi, džässi ja kantrimuusika elemente. Gregg täitis ansamblis solisti ja klahvpillimängija rolli. Ansambel saavutas suuremat edu 1971. aastal kontsertalbumiga "At Fillmore East". Mõni aeg hiljem hukkus Duane mootorrattaõnnetuses. Pärast Duane'i surma võtsid Gregg ja kitarrist Dickey Betts ansambli juhtimise enda kätte. 1973. aastal ilmunud album "Brothers and Sisters" oli müügitulu poolest ansambli kõige edukam. Ansambel tegutses mõningaste pausidega kuni 2014. aastani. Allman kirjutas ansambli osa tuntumad laulud, milleks olid muuhulgas "Whipping Post", "Melissa" ja "Midnight Rider". Ansamblil oli võtmeroll 1970. aastate southern rock '​i väljakujunemisel. 1973. aastal alustas Allmann soolokarjääri, andes välja sooloalbumi "Laid Back". 1987. aastal tõusis ootamatul hitiks tema laul "I'm No Angel". Tema seitsmes stuudioalbum "Low Country Blues" (2011) jõudis USA plaadi müügiedetabelis Billboard 200 viiendale kohale, mis märkis tema albumite kõrgemat kohta. Allman mängis Hammondi orelit ja kitarri ning ta oli tuntud oma tundeküllase hääle poolest. Tänu oma muusikalisele tööle nimetati teda southern rock '​i pioneeriks. 1995. aastal võeti ta The Allman Brothers Bandi liikmena vastu Rock'n'rolli Kuulsuste Halli. 2006. aastal võeti ta sooloartistina Georgia Music Hall of Fame'i liikmeks. Ajakiri Rolling Stone on ta valinud kõigi aegade parimate lauljate seas 70. kohale. Läbi kogu oma elu kannatas Allman alkoholi- ja narkosõltuvuse käes. 2012. aastal andis ta välja autobiograafia "My Cross to Bear". Allman oli abielus kokku seitse korda ja tal oli viis last. Aastatel 1975–1979 oli ta abielus laulja Cheriga. Oma lõpu poole oli tal probleeme tervisega. Allman suri 2017. aasta 27. mail 69-aastaselt maksavähki. Stuudioalbumid "Laid Back" (1973) "Playin' Up a Storm" (1977) "Two the Hard Way" (1977) (koos Cheriga) "I'm No Angel" (1987) "Just Before the Bullets Fly" (1988) "Searching for Simplicity" (1997) "Low Country Blues" (2011) "Southern Blood" (2017) Kontsertalbumid "The Gregg Allman Tour" (1974) "Gregg Allman Live: Back to Macon, GA" (2015) "Suri rockmuusik Gregg Allman". ERR Muusika. 28.5.2017. Vaadatud 21.7.2017 "Suri rokipioneer Gregg Allman". Õhtuleht. 28.5.2017. Vaadatud 21.7.2017 "MEENUTUSGALERII ja VIDEO: Suri tuntud rokipioneer Gregg Allman". Publik. 28.5.2017. Vaadatud 21.7.2017 "Rolling Stone's 100 Greatest Singers of All Time". Vaadatud 21.7.2017 Ametlik koduleht "Gregg Allman, Southern Rock Pioneer, Dead at 69". Rolling Stone. 27.5.2017 "Gregg Allman, Soulful Trailblazer of Southern Rock, Dies at 69". Billboard. 27.5.2017
Eesti jalgpallihallide loend

Eesti jalgpallihallide loend on loetelu jalgpalli sisehallidest Eestis, mille väljaku mõõtmed on vähemalt 90 × 60 meetrit. Erandina on loetelus esitatud ka kaks väiksema väljakuga jalgpallihalli, kus saab siiski harrastada jalgpalli täismõõtmetes jalgpalliväravatega. 2024. aasta aprilli seisuga on Eestis kaheksa täismõõtmetes (väljaku mõõtmed vähemalt 100 × 64 meetrit) jalgpallihalli. Esimene taoline sisehall avati 2013. aastal Tallinnas Lilleküla jalgpallikompleksis. 2020. aastal algas Eesti maakondadesse jalgpallihallide rajamist toetav riiklik programm. "Ülevaade ⟩ Uus aasta toob jalgpallihalli nelja linna". Postimees Sport. 18. detsember 2020. "EJLi Jalgpallihall - ESR". www.spordiregister.ee. Vaadatud 18. aprillil 2024. "Reedel avati pidulikult Eesti esimene täismõõtmetega jalgpallihall". ERR. 12. oktoober 2013. "Raja Jalgpallihall - ESR". www.spordiregister.ee. Vaadatud 18. aprillil 2024. "Video: Mustamäel avati pidulikult Raja jalgpallihall - Sport.tv3.ee". sport.tv3.ee. 13. veebruar 2024. Vaadatud 18. aprillil 2024. "Sõle Spordikeskuse jalgpalliväljak/jalgpallihall - ESR". www.spordiregister.ee. Vaadatud 18. aprillil 2024. "Tartu Annemõisa jalgpallihall - ESR". www.spordiregister.ee. Vaadatud 18. aprillil 2024. "Tartus avati kauaoodatud Annemõisa jalgpallihall". ERR. 7. aprill 2022. "Pärnu jalgpallihall - ESR". www.spordiregister.ee. Vaadatud 18. aprillil 2024. Vilgats, Ester (5. november 2023). "Pärnus avati uus jalgpallihall". ERR. "Viljandi Männimäe jalgpallihall - ESR". www.spordiregister.ee. Vaadatud 18. aprillil 2024. Kenk, Olev (13. november 2021). "Viljandis avati kunstmuruväljakuga jalgpallihall". ERR. "Uuemõisa jalgpallihall - ESR". www.spordiregister.ee. Vaadatud 18. aprillil 2024. Lauri, Urmas (20. juuli 2021). "Jalgpallihall läheb kolmandiku jagu kallimaks". Lääne Elu. "Rapla Jalgpallihall". jalgpall.ee. Vaadatud 18. aprillil 2024. Jõgis, Siim (20. mai 2022). "VIDEO, GALERII: Avati Rapla jalgpallihall". Raplamaa Sõnumid. "Männiku Jalgpallikeskuse jalgpalliväljakud - ESR". www.spordiregister.ee. Vaadatud 18. aprillil 2024. "Kindluse spordihoone pneumohall - ESR". www.spordiregister.ee. Vaadatud 18. aprillil 2024. "Kotka Hall - ESR". www.spordiregister.ee. Vaadatud 18. aprillil 2024.
Éder Citadin Martins

Éder Citadin Martins (sündinud 15. novembril 1986 Lauro Mülleris) on Brasiilia-Itaalia jalgpallur, kes mängib Brasiilia kõrgliigaklubis Criciúma. Ta alustas Criciúmas ka klubikarjääri. Criciúma põhimeeskonnas debüteeris ta Brasiilia kõrgliigas 19. detsembril 2004 hooaja viimases mängus Coritiba vastu. 2005. aastal lõi Éder Brasiilia esiliigas 19 mänguga viis väravat. Aastatel 2006–2018 mängis Éder Itaalias, kus ta kuulus kokku kuue klubi koosseisus: Empoli, Frosinone, Brescia, Cesena, Sampdoria ja Milano Internazionale. Hooajal 2009/10 oli Éder Empolis mängides Itaalia esiliiga hooaja suurim väravalööja (27 väravat). Itaalia kõrgliigas oli ta kõige edukam Sampdorias, kui ta lõi nii hooajal 2013/14 ja 2015/16 12 väravat. Hooaja 2015/16 keskel siirdus ta Internazionalesse, kuid suutis hooaja teise poolega lüüa vaid ühe värava. Hooaeg 2016/17 oli Internazionales Éderi jaoks edukam, kui ta lõi liigas kaheksa väravat´. Aastatel 2018–2020 mängis Éder Hiina kõrgliigaklubis Jiangsu Suning. 2021. aasta märtsis naasis Brasiiliasse, kui sõlmis kuni 2022. aasta lõpuni kehtiva lepingu kõrgliigaklubiga São Paulo. 16. juunil 2021 lõi ta mängus Chapecoense vastu oma kõige esimese värava Brasiilia kõrgliigas. Alates 2023. aastast mängib ta taas Criciúmas. Aastatel 2015–2017 mängis Éder Itaalia jalgpallikoondises, kus lõi 26 mänguga kuus väravat. Ta kuulus Itaalia koondisse 2016. aasta Euroopa meistrivõistlustel, kus lõi teises alagrupimängus Rootsi vastu 88. minutil Itaalia võiduvärava. Ta sai nime Brasiilia jalgpalluri Éder Aleixo järgi. Jiangsu Suning Chinese Super League: 2020 São Paulo Campeonato Paulista: 2021 Criciúma Campeonato Catarinense: 2023 Recopa Catarinense: 2024 "São Paulo acerta a contratação do atacante Eder". São Paulo FC (Brasiilia portugali). 26. märts 2021. Originaali arhiivikoopia seisuga 28. aprill 2023. Vaadatud 26. märtsil 2021.
The Final Countdown

"The Final Countdown " on Rootsi rokkbändi Europe kolmas stuudioalbum. 30. mail 1986 Epic Recordsi kaudu välja antud albumit saatis suur edu. Album saavutas USA Billboard 200 edetabelis 8. koha ja sai paljude riikide edetabelites kõrgeid kohti. "The Final Countdown" – 5:11 "Rock the Night" – 4:03 "Carrie" – 4:30 "Danger on the Track" – 3:45 "Ninja" – 3:46 "Cherokee" – 4:13 "Time Has Come" – 4:01 "Heart of Stone" – 3:46 "On the Loose" – 3:08 "Love Chaser" – 3:27
Love at First Sting

"Love at First Sting" on Saksa rokkbändi Scorpions üheksas stuudioalbum. See ilmus 27. märts 1984 plaadifirma EMI Records poolt Euroopas ja Mercury Recordsi vahendusel USA-s. Plaadil on kolm bändi kuulsaimat lugu "Rock You Like a Hurricane", "Still Loving You" ja "Big City Nights". "Bad Boys Running Wild" – 4:00 "Rock You Like a Hurricane" – 4:12 "I'm Leaving You" – 4:20 "Coming Home" – 5:01 "The Same Thrill" – 3:32 "Big City Nights" – 4:10 "As Soon as the Good Times Roll" – 5:05 "Crossfire" – 4:37 "Still Loving You" – 6:24
Ratt (ansambel)

Ratt oli 1970. aastatel Los Angeleses asutatud Ameerika glam metal'i ansambel, mis saavutas suurema edu 1980. aastatel. Kõige tuntum on selle hittlugu "Round and Round". Ansambel tegutses aastatel 1976–1992 ja hiljem 1996–2022. "Out of the Cellar" (1984) "Invasion of Your Privacy" (1985) "Dancing Undercover" (1986) "Reach for the Sky" (1988) "Detonator" (1990) "Ratt" (1999) "Infestation" (2010) Stephen Pearcy – vokaal Jordan Ziff – kitarr, taustalaul Frankie Lindia – kitarr, taustalaul Juan Croucier – basskitarr, taustalaul Pete Holmes – trummid
Srettha Thavisin

Srettha Thavisin (tai เศรษฐา ทวีสิน; sündinud 15. veebruaril 1962 Bangkokis) on Tai ettevõtja ja poliitik, 22. augustist 2023 kuni 14. augustini 2024 Tai peaminister. Varem oli ta Sansiri tegevjuht ja president.
Craco

Craco on kummituslinn Matera provintsis Lõuna-Itaalias Basilicata maakonnas. See jäeti maha 20. sajandi lõpupoole maalihete ja ebastabiilse pinnase tõttu. Craco on saanud populaarseks turismisihtkohaks ja filmivõtete paigaks. 2010. aastal lisati Craco Maailma Monumentide Fondi jälgimisnimekirja. Craco asub Taranto lahest umbes 40 km sisemaal. Linn ehitati järsule tipule, andes sellele silmatorkava välimuse ja eristades seda ümbritsevast maast. Linna kõrgeimale küljele rajatud keskus on suunatud järsult edelasse kulgevale seljandikule, kus leidub uuemaid hooneid. Linn asub 400 m kõrgusel kalju otsas, kust avaneb vaade Cavone jõe orule. Piirkonnas on palju taimkatteta künkaid, mida nimetatakse calanchideks (badlands), mis on tekkinud intensiivse erosiooni tagajärjel. Linn rajati vanakreeklaste poolt aastal 540. pKr. Aastal 1040 sai valmis esimene ehitis, milleks oli Normani torn. 1154-1168 oli küla valitseja "Eberto", kes kehtestas feodaalsüsteemi. 1179. aastal läks võim Roberto di Pietrapertose kätte. Aastal 1276 rajati linna esimene ülikool. 1277 oli rahvaarv 450 ja aastaks 1561 oli see 2590. 15. sajandiks oli Cracos arenenud välja neli suurt väljakut: Palazzo Maronna, Palazzo Grossi, Palazzo Carbone, ja Palazzo Simonetti. 1656 tabas Cracot katk, mis tappis sadu elanike ja vähendas oluliselt rahvaarvu. Aastatel 1892-1922 tekkis tõsine näljahäda, kehvade põllumajandustingimuste tõttu, mis põhjustas massilise rände Põhja-Ameerikasse. Lahkus umbes 1300 elaniku. 1950ndate ja 1970ndate vahel tekkis mitmeid maalihkeid, mis muutsid linna elamiskõlbmatuks. 1963 pidid viimased 1800 elanikku linnast lahkuma nende enda turvalisuse tagamiseks. Nad asusutai ümber Craco Peschiera linna, mis asub mõne kilomeetri kaugusel. Cracot on kasutatud võttepaigana mitme filmi jaoks. La lupa (1953), režissöör Alberto Lattuada The Sun Also Shines at Night (1990), režissöörid Paolo and Vittorio Taviani The Passion of the Christ (2004), režissöör Mel Gibson 007: Veidi Lohutust (Quantum of Solace) režissöör Marc Forster Classe di ferro (1989–1991), režissöör Bruno Corbucci Saksa helilooja Hauschka kirjutas laulu "Craco" album Abandoned City (2014) jaoks. "Historic Center of Craco (Centro Storico Di Craco)". World Monuments Fund (inglise). Vaadatud 26. aprillil 2024. Andrew & Katryna Snow (15. august 2018). "Craco: Basilicata's Ghost City". Where The Snows Go (inglise). Vaadatud 26. aprillil 2024. Hill, Bryan (20. oktoober 2021). "Craco: The Abandoned Medieval Ghost Town of Italy". Ancient Origins Reconstructing the story of humanity's past (inglise). Vaadatud 2. mail 2024. "Wayback Machine" (PDF). web.archive.org. Originaali (PDF) arhiivikoopia seisuga 28. juuli 2014. Vaadatud 26. aprillil 2024. "Filming Locations for Mel Gibson's The Passion Of The Christ (2004), in Italy". The Worldwide Guide to Movie Locations. Vaadatud 26. aprillil 2024. "Hauschka - UK Headline Tour & 'Elizabeth Bay' Video Premiere". KLOF Mag (Briti inglise). 30. jaanuar 2014. Vaadatud 26. aprillil 2024. Craco linna veebileht
Kõõm

Kõõm on marrasknahatükikestest valge või hallikas ketendus peas.[1] See koosneb peanahalt eralduvatest surnud naharakkudest, mis muutuvad juustes märgatavaks. Kõõma põhjustajaid võib olla mitu. Nahal võib hakata vohama mikrofloora normaalseks osaks olev pärmseen Malassezia furfur. Seene ägenemist võivad esile kutsuda erinevad tegurid nagu stress, immuunsuse langus, suurenenud rasueritus aga ka pärilikkus. Kõõm võib olla nii kuiva kui ka rasuse iseloomuga. Rasust kõõma peetakse tihti seborroilise dermatiidi kergemaks vormiks. Põhjustajaks võib olla rasunäärmete aktiivsuse suurenemine või erinevate juuksehooldusvahendite kasutamine, mis muudavad peanaha normaalsest rasusemaks. "Miks tekib kõõm ja kuidas ebamugavast probleemist lahti saada?". Tervis. 20. oktoober 2022. Vaadatud 19. aprillil 2024.
Mustamäe Keskus

Mustamäe Keskus on Tallinnas Mustamäel aadressil A. H. Tammsaare tee 104a asuv kaubanduskeskus, mis avati 2016. aasta alguses. Kaubanduskeskuses on 20 000 m2 üldpinda. Mustamäe Keskusele pandi nurgakivi 19. veebruaril 2015 ning keskus avati ametlikult 12. veebruaril 2016. Keskuse ehitasid OÜ Astlanda Ehitus ja Eventus Ehitus OÜ. Mustamäe Keskuse algne omanik oli East Capital Real Estate aastatel 2016–2021. Nad ostsid keskuse 2016. aastal 27,5 miljoni euro eest. 2021. aastal müüdi Mustamäe Keskus ettevõttele Brcks SPV5. "Facebook". www.facebook.com. Vaadatud 19. aprillil 2024. "Mustamäe Keskusele pandi nurgakivi". Kaubandus.ee. 19. veebruar 2015. "Mustamäe sai uue meelelahutus- ja kaubanduskeskuse". Kaubandus.ee. 12. veebruar 2016. "Mustamäe keskuse ehitus". Astlanda Ehitus. "East Capital ostis 27,5 mln euroga Mustamäe Keskuse". Kaubandus.ee. 18. veebruar 2016. "Mustamäe Keskuse uus omanik on ostnud Eestis ohtralt ärikinnisvara". err.ee. 30. detsember 2021.
Paikuse kooli spordihoone

Paikuse Spordi Kompleks asub Paikuse vallas Pärnumaal, Eestis. Paikuse Spordihoone: Kohaliku Spordikeskuse Ajalugu ja Tähtsus Sissejuhatus Paikuse Spordihoone on oluline spordikeskus Pärnumaal, Eestis. Selle ajalugu ja tähtsus kohalikule kogukonnale on märkimisväärsed. Käesolev artikkel uurib spordihoone ehitamise ajalugu, selle tähtsust kohalikule kogukonnale ning selle rolli laiemas spordi- ja kultuurikeskkonnas. Ehitamine ja arendamine Paikuse Spordihoone ehitamine algas 1980. aastatel ning selle avamine toimus 1985. aastal. Hoone kavandamisel ja ehitamisel võeti arvesse mitmeid olulisi aspekte, sealhulgas kohalike elanike spordivajadusi ja -soove, tehnilisi nõudeid, eelarvepiiranguid ja keskkonnaalaseid kaalutlusi. Hoone on läbi aegade läbinud mitmeid renoveerimisi ja täiendusi vastavalt muutuvatele nõudmistele ja standarditele. Spordihoone tähtsus kohalikule kogukonnale Paikuse Spordihoone on oluline osa kohalikust kogukonnast, pakkudes mitmekesiseid spordivõimalusi erinevatele vanuserühmadele ja huvigruppidele. See on olnud koht, kus korraldatakse mitmesuguseid spordiüritusi, võistlusi, treeninguid ja ühiskondlikke koosolekuid. Lisaks on spordihoone toiminud oluliseks kogukonnakeskuseks, edendades ühtekuuluvustunnet ja tervislikke eluviise. Laialdasem kontekst ja seosed Eestiga Paikuse Spordihoone on osa laiemast spordikeskuste võrgustikust Eestis, mis toetab spordi populariseerimist ja noorte sportlaste arengut üle kogu riigi. Lisaks on spordihoone oluline osa Eesti spordikultuurist ja -ajaloost, kajastades kohaliku kogukonna pühendumust spordile ja tervislikele eluviisidele. Kokkuvõte Paikuse Spordihoone on oluline spordikeskus, mis on teeninud kohalikku kogukonda aastaid, pakkudes mitmekülgseid spordivõimalusi ja edendades tervislikke eluviise ning ühtekuuluvustunnet. Selle ajalugu ja tähtsus ulatuvad kaugemale kohalikust kontekstist, kajastades Eesti spordikultuuri rikkust ja mitmekesisust. Peamised põhjused, miks Paikuse Spordihoone ehitati: Sportliku tegevuse edendamine: Spordi kompleksid pakkusid kohalikele elanikele võimalusi erinevate spordialade harrastamiseks ja spordiürituste korraldamiseks. Tervislike eluviiside toetamine: Spordikeskused julgustasid inimesi aktiivselt eluviisi harrastama, mis oli oluline osa nõukogude ideoloogiast. Noorte sportlaste arendamine: Need kompleksid võimaldasid noortel treenida ja arendada oma spordioskusi ning toetasid noorte sportlaste talentide avastamist ja arendamist. Ühiskonna sidumine: Spordikeskused olid ka koht, kus kogukond sai kokku tulla ja osaleda erinevates üritustes, suurendades ühtekuuluvustunnet. Allikad: Paikuse Vallavalitsus. "Spordihoone". Paikuse valla ametlik koduleht. Külastatud 19. aprillil 2024. Pärnu Postimees. "Paikuse spordihoone sai värske välimuse". 15. november 2019. Artikkel veebis. Külastatud 19. aprillil 2024. Eesti Spordiregister. "Paikuse Spordihoone". Andmed spordihoone kohta. Külastatud 19. aprillil 2024.
Pauluse Spordihall

Pauluse Spordihall (Pärnu Kalurihall) on Pärnu linna spordi- ja kultuuriasutus. See rajati 1970. aastatel tollase Pärnu Kalurite Mehaanikatehase töötajate spordikeskusena. Praegune hall valmis 1975. aastal. Halli rajamisel pöörati tähelepanu mitmekülgsete spordivõimaluste loomisele, sealhulgas jõusaalide, ujula ja spordiväljakute lisamisele. Hiljem hakkas seal tegutsema muidki spordiklubisid ja huviringe. Spordihallis toimuvad korvpalli-, võrkpalli- ja sulgpallitreeningud. Artikklid https://parnu.postimees.ee/3838377/korvpalliklubi-paulus-teeb-kalurihalli-korda
Riie

Riie on tekstiilmaterjal, mis on valmistatud kangastelgedel või kudumismasinal laia lindina. Riiet liigitatakse kasutatud kiudaine (näiteks villane riie, puuvillane riie, linane riie ja siidriie, nailon; segariiet nimetatakse kiudaine järgi, mida ta rohkem sisaldab, näiteks poolvillane riie), siduse, viimistluse (toorriie ja valmisriie, viimase alaliigid on pleegitatud riie, ühevärviline riie, trükimustriline riie ja karvastatud riie; näiteks flanell on karvastatud riie) jm järgi. Paljusid riideliike eristatakse mitme tunnuse järgi. Riiet, mis ei ole kootud riie, nimetatakse lausriideks. Raske ja puine kootud naturaalne kangas, valmistatud puuvillast ja linasest. Kasutatakse kottide, kingade, vormiriiete ja pealisrõivaste valmistamiseks. "Otsing". sonaveeb.ee. Vaadatud 19. aprillil 2024.[alaline kõdulink] "riie - Eesti Entsüklopeedia". entsyklopeedia.ee. Vaadatud 19. aprillil 2024. "MATERJALIDEST". BOLIREE (inglise). Vaadatud 19. aprillil 2024.
Telk

Telk on tugedele pingutatav ja vaiadega maa külge kinnitatav kerge kinnine varjualune, mida võib kasutada nii ajutise ööbimiskohana, telkelamuna (Beduiinide, neenetsite telgid) kui ka ajutise müügi-või etenduskohana . Telk on tavaliselt valmistatud kangast või sünteetilisest materjalist. Telke kasutatakse laialdaselt matkamisel, telkimisel, väliüritustel ja sõjaväes. Need võivad varieeruda suuruse ja keerukuse poolest, ulatudes ühe inimese magamiskohast suurte struktuurideni, mis mahutavad sadu või isegi tuhandeid inimesi (näit. tsirkusetelkid). Profitelgid: Need on mõeldud ekstreemsetesse ilmastikutingimustesse, nagu lähispolaaralad ja kõrgmäestik. Nelja aastaaja telgid: Sobivad kasutamiseks ka talvel, taludes lund ja külma. Kolme aastaaja telgid: Ideaalsed kevadest sügiseni, kergemad ja taskukohasemad. Sooja aja telgid: Lihtsamad telgid, sobivad suviseks kasutamiseks. Peretelgid: Suured, ruumikad, mugavad telgid perepuhkuseks. Autokatusetelgid: Sobivad automatkajatele, paigutatakse sõiduki katusele. "[EKSS] "Eesti keele seletav sõnaraamat" 2009". www.eki.ee. Vaadatud 19. aprillil 2024. "Telgid matkajatele ja harrastajatele". Toidupakk.ee - Tactical Foodpack toidupakid. Vaadatud 19. aprillil 2024.
Yli Lompolo

Yli Lompolo (ka Yli Lombolo) on madal soojärv Rootsis Lapimaa maakonnas Norrbotteni läänis Kiruna vallas Kiruna Lombolo linnaosast läänes. Järv piirneb lõunas ja edelas märgaladega, põhjas maanteega E10. Geograafilised koordinaadid on 67°50′25″ N, 20°14′10″ E. Yli Lompolo toitub Luossajoki kaudu põhja poolt Luossajärvist ning järvest voolab lõuna pool välja Luossajoki, mis järgmisena läbib Ala Lompolo. Et järv on nii madal (keskmine sügavus on umbes meeter), on põhi suuremalt jaolt niisugune, kus osakesed ei setti, vaid jäävad lahtiselt põhja, kuni vool neid edasi kannab. Kuni aastateni 1954–1955, mil ehitati veepuhastusjaam, võttis järv Luossajoki kaudu vastu Kiruna kanalisatsiooniveed. Et vesi oli puhastamata, sisaldas see suured kontsentratsioonis raskemetalle, eriti elavhõbedat, põhiliselt kaevandamise tõttu Kiirunavaaras Luossajärvi ääres. Praegu on suur elavhõbedasisaldus setetes. Yli Lompolo ja Ala Lompolo on mitmete lindude pesitsuskohad. Pesitsejate seas on sarvikpütt ja väikekoskel. Järvel viibivad ka laululuiged, pardid ja teised linnud. Kiruna valla järvede loend